b'\n_START_ARTICLE_\nNaujienlai\xc5\xa1kis\n_START_PARAGRAPH_\nNaujienlai\xc5\xa1kis (angl. Newsletter)\xc2\xa0\xe2\x80\x93 naujien\xc5\xb3 rinkinys, informacinis biuletenis. Platina ne tik \xc5\xbeiniasklaidos priemon\xc4\x97s, bet ir kitos medijos, \xc4\xafvairios organizacijos. Pagal form\xc4\x85 gali b\xc5\xabti spausdinti, elektroniniai. Kai kurie naujienlai\xc5\xa1kiai yra mokami ir siun\xc4\x8diami i\xc5\xa1imtinai tik abonentams (t. y. norint gauti, yra b\xc5\xabtina u\xc5\xbesisakyti).\n_START_SECTION_\nElektroninio pa\xc5\xa1to reklama\n_START_PARAGRAPH_\nNaujienlai\xc5\xa1kiai gali b\xc5\xabti naudojami kaip skaitmenin\xc4\x97s rinkodaros priemon\xc4\x97 - elektroninio pa\xc5\xa1to reklama (elektroninio pa\xc5\xa1to rinkodara)._NEWLINE_Elektroninio pa\xc5\xa1to reklama - tai komercinio prane\xc5\xa1imo (naujienlai\xc5\xa1kio) siuntimas pasirinktam adresatui ar adresat\xc5\xb3 grupei el. pa\xc5\xa1tu. Pla\xc4\x8di\xc4\x85ja prasme kiekvienas elektroninis lai\xc5\xa1kas, i\xc5\xa1si\xc5\xb3stas potencialiam arba dabartiniam klientui, gali b\xc5\xabti laikomas el. pa\xc5\xa1to reklama.'